text: Jazzfestival i Ribe vil hjælpe unge musikere på vej
  29 juli 2016 kl. 17.01
  I de kommende dage fyrer jazzmusikere i alle aldre op for blæserne, strengene og trommerne, når Ribe Jazzfestival starter. Især de unge musikere spiller for.
  Fra fredag kan man opleve jazz i mange afskygninger rundt om i Ribe både inde- og udendørs. 40 koncerter bliver spillet indtil festivalen slutter på søndag, og det er især de unge, som stiller sig op på scenerne.
  Derfor bliver der i forbindelse med festivalen også afholdt forskellige workshops for unge musikere mellem 12 og 18 år, hvor de kan få finpudset deres musik.
  - For det første, så bliver jeg bedre som trommeslager, og vi bliver sammen bedre som band. Det hjælper os hvis vi skal spille sammen i fremtiden hvilket vi håber vi skal det næste år, siger Alfred Storm, der spiller trommer i bandet Bardup.
  